AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES PROTOKOLS Nr. 262

2018. gada 27. martā plkst.10.00

Jēkaba ielā 16, 408.telpā (komisijas sēžu zālē)

Sēdē piedalās:

*komisijas locekļi:*

Ainars Latkovskis, *priekšsēdētājs*

Kārlis Krēsliņš*, sekretārs*

Jānis Ādamsons

Ringolds Balodis

**Veiko Spolītis**

**Edvīns Šnore**

**Zenta Tretjaka**

**Mihails Zemļinskis**

citas personas:

• Ekonomikas ministrijas valsts sekretāra vietnieks *Jānis Patmalnieks;*

• Ekonomikas ministrijas Enerģijas tirgus un infrastruktūras departamenta Licenču un naftas rezervju pārvaldības nodaļas vadītāja *Sintija Vīksna;*

• Ekonomikas ministrijas Enerģijas tirgus un infrastruktūras departamenta vecākā eksperte *Zanda Sproģe;*

• Finanšu ministrijas Juridiskā departamenta vadītājs *Artis Lapiņš;*

• AS “Augstsprieguma tīkls” valdes loceklis *Mārcis Kauliņš;*

• Latvijas degvielas tirgotāju asociācijas pārstāve *Ieva Ligere;*

• Militārās izlūkošanas un drošības dienesta amatpersona *Evita Miezāne;*

• Militārās izlūkošanas un drošības dienesta amatpersona *Inese Rudzīte;*

• Satversmes aizsardzības biroja amatpersona Iveta Maura;

• Tieslietu ministrijas Konstitucionālu tiesību nodaļas vadītāja *Inta Salinieka*

• Iekšlietu ministrijas Juridiskā departamenta Starptautisko tiesību nodaļas

 juriskonsulte *Līva Rudzīte*;

• Saeimas Juridiskā biroja vec.jur. padomniece *Līvija Millere;*

• Saeimas Juridiskā biroja jur. padomniece *Ilze Oša*;

• AIKNK konsultante *Margita Markevica, Daina Sunepa, Māris Veinalds.*

**Sēdi vada:** komisijaspriekšsēdētājs A.Latkovskis

**Sēdi protokolē:** M.Markevica

**Sēdes veids:** atklāta

**Darba kārtība**:

1. Grozījumi Enerģētikas likumā (1162/Lp12) 2. lasījums, steidzams.

2. Grozījumi Valsts drošības iestāžu likumā (1176/Lp12) 1. lasījums.

3. Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā (1177/Lp12) 1. lasījums.

4. Grozījumi Valsts un pašvaldību institūciju amatpersonu un darbinieku atlīdzības likumā (1178/Lp12) 1. lasījums.

5. Grozījumi Valsts drošības iestāžu amatpersonu izdienas pensiju likumā (1179/Lp12) 1. lasījums.

6. Grozījums Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm disciplināratbildības likumā (1180/Lp12) 1. lasījums.

7. Grozījumi likumā “Par policiju” (1181/Lp12) 1. lasījums.

**A.Latkovskis**: iepazīstina ar darba kārtību un aicina izskatīt **likumprojekta “Grozījumi Enerģētikas likumā” (1162/Lp12)** otrajam lasījumam iesniegtos priekšlikumus. Norāda, ka Juridiskais birojs sadarbībā ar Ekonomikas ministriju sagatavojis priekšlikumus uz atsevišķas lapas. Dod vārdu Juridiskā biroja pārstāvei pamatot 1.priekšlikumu.

**I.Oša**: skaidro uz atsevišķas lapas iesniegtos priekšlikumus attiecībā uz 20.1 pantu. Norāda, ka nav nepieciešams likumā minēt AS Augstsprieguma tīkls reorganizāciju.

**A.Lapiņš:** atbalsta Juridiskā biroja priekšlikumu.

**J.Patmalnieks:** atbalsta Juridiskā biroja priekšlikumu.

**A.Latkovskis:** ierosina atbalstīt pirmo priekšlikumu, iekļaujot to uz atsevišķas lapas iesniegtajā priekšlikumā, un virzīt to kā komisijas priekšlikumu.

*Deputātiem iebildumu nav.*

**1.priekšlikums atbalstīts komisijas priekšlikumā.**

**Komisijas priekšlikums atbalstīts.**

**A.Latkovskis:** aicina izskatīt 3.priekšlikumu.

**I.Oša:** atsauc trešo priekšlikumu, aicina atbalstīt 4.priekšlikumu, kas ir precīzāks.

**A.Latkovskis**: aicina izskatīt 4.priekšlikumu.

**J.Patmalnieks:** 4.priekšlikumu atbalsta. Ļauj izsludināt iepirkuma konkursu ar termiņu uz diviem gadiem. Konkursa nolikumā varētu noteikt, ka termiņu pēc gada pārskata.

**I.Oša**: 4.priekšlikumu atbalsta.

**I.Ligere**: iebilst, jo ir grūti nofiksēt degvielas cenas, ja termiņš ir ilgāks.

**J.Ādamsons**: iesaka termiņu noteikt uz ½ gadu vai ne ilgāk par vienu gadu.

**J.Patmalnieks:** skaidro, ka termiņš uz ½ gadu ir pārāk mazs, jo konkursa process aizņem 4 mēnešus, tas palielinātu administratīvo slogu.

**I.Oša**: jautā, vai MK noteikumi ir sakārtoti atbilstoši šiem likuma grozījumiem.

**J.Patmalnieks:** skaidro, ka tiek sagatavoti grozījumi MK noteikumos attiecībā uz rezervju apjomu un konkursa procedūru.

**A.Latkovskis**: ierosina 4.priekšlikumu atbalstīt.

*Deputāti 4.priekšlikumu atbalsta.*

**4.priekšlikums atbalstīts.**

**A.Latkovskis**: aicina izskatīt Juridiskā biroja ierosinājumu par likuma spēkā stāšanās laiku.

**I.Oša**: ierosina noteikt likuma spēkā stāšanās laiku nākamajā dienā pēc izsludināšanas.

**A.Latkovskis:** ierosina papildināt likumprojektu ar spēkā stāšanās noteikumu šādā redakcijā: “Likums stājas spēkā nākamajā dienā pēc tā izsludināšanas.”, virzot to kā komisijas priekšlikumu.

*Deputāti komisijas priekšlikumu atbalsta.*

**Komisija priekšlikums atbalstīts.**

**A.Latkovskis**: aicina likumprojektu atbalstīt un virzīt izskatīšanai Saeimā otrajā, galīgajā lasījumā.

*Deputāti likumprojektu atbalsta.*

**Lēmums:**

- likumprojektu “Grozījumi Enerģētikas likumā” (1162/Lp12) atbalstīt un virzīt izskatīšanai Saeimā otrajā, galīgajā lasījumā.

 **A.Latkovskis:** aicina izskatīt likumprojektu **“Grozījumi Valsts drošības iestāžu likumā” (1176/Lp12)** un ar to saistīto likumprojektu paketi.

**E.Siliņa**: informē, ka likumprojekta izstrādātājs ir Aizsardzības ministrija. Informē, ka likuma grozījumi ir pašu valsts drošība iestāžu (VDI) iniciatīva, ierosinot Satversmes aizsardzības biroja (turpmāk – SAB), Militārās izlūkošanas un drošības dienesta (turpmāk – MIDD) un Drošības policijas (turpmāk – DP) darbību regulēt vienā Valsts drošības iestāžu likumā. Paredzētas izmaiņas to pakļautībā, tā piemēram, DP pāriet iekšlietu ministra pārraudzībā. Pēc projektā paredzēto izmaiņu spēkā stāšanās DP amatpersonām vairs nebūs saistošs Iekšlietu sistēmas likums. Attiecīgi tiek veiktas izmaiņas arī likumā “Par policiju”. Pavadošo likumprojektu pakete attiecīgi regulē minēto VDI dienesta gaitas, disciplināratbildības, darba tiesisko attiecību, atlīdzības un izdienas pensijas jautājumus.

**E.Miezāne**: papildina, ka vislielākā problēma ir, ka pašlaik VDI amatpersonām tiek piemērotas darba tiesiskās attiecības regulējošās normas, kas neatbilst VDI specifikai, piemēram, atvaļinājuma jautājums.

**J.Ādamsons**: jautā par VDI amatpersonu pensionēšanās vecumu. Vaicā par plānoto risinājumu jautājumam par speciālajām dienesta pakāpēm – vai ir sagatavoti MK noteikumi. Jautā, kad VP un VUGD sāks atteikties no speciālajām dienesta pakāpēm.

**DP pārstāve**: skaidro, ka pašlaik DP amatpersonas atrodas divos statusos gan iekšlietu sistēmas dienestā, gan DP dienestā. Ar likuma grozījumiem turpināsies dienests tikai VDI. Pašlaik amatpersonas var izvēlēties pensionēšanos vai nu pēc iekšlietu sistēmas vai VDI sistēmas. DP plāno atteikties no speciālajām pakāpēm, ir sagatavots MK noteikumu projekts, kurš ir klasificēts dokuments. Amatu nosaukumi ir jau spēkā.

**E.Siliņa**: atbild, ka pagaidām lēmums par atteikšanos no speciālajām dienesta pakāpēm VP un VUGD amatpersonām nav bijis prioritārais jautājums. Nodos šo jautājumu ministram.

**A.Latkovskis**: jautā, cik ilgs laiks Juridiskā biroja ieskatā būtu nepieciešams priekšlikumu iesniegšanai 2.lasījumam.

**L.Millere**: ierosina, noteikt priekšlikumu iesniegšana termiņu - vienu mēnesi. Pamato to ar atsevišķu jautājumu noskaidrošanu ar likumprojekta autoriem.

**E.Siliņa**: iebildumu nav.

**I.Rudzīte**: neiebilst.

**R.Balodis**: jautā DP, vai nebūtu maināms arī DP nosaukums.

 **J.Ādamsons:** aicina apsvērt, vai ir lietderīgi atteikties no DP darbības regulējuma likuma “Par policiju”.

**DP pārstāve**: skaidro, ka jautājums ir rūpīgi izvērtēts un nepieciešamās DP funkcijas ir pārceltas uz VDI likumu.

**E.Siliņa**: skaidro, ka ir domāts par nosaukuma maiņu, taču tas saistīts ar virkni grozījumu citos normatīvajos aktos.

**A.Latkovskis**: aicina likumprojektu “Grozījumi Valsts drošības iestāžu likumā” un pavadošo piecu likumprojektu paketi atbalstīt un virzīt izskatīšanai Saeimā 1.lasījumā, lūdzot noteikt visiem sešiem likumprojektiem priekšlikumu iesniegšanas termiņu - 1 mēnesi.

*Deputāti 6 likumprojektu paketi atbalsta.*

**Lēmums:**

- atbalstīt un virzīt izskatīšanai Saeimā 1.lasījumā likumprojektu paketi:

1. Grozījumi Valsts drošības iestāžu likumā (1176/Lp12);
2. Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā (1177/Lp12);
3. Grozījumi Valsts un pašvaldību institūciju amatpersonu un darbinieku atlīdzības likumā (1178/Lp12) ;
4. Grozījumi Valsts drošības iestāžu amatpersonu izdienas pensiju likumā (1179/Lp12);
5. Grozījums Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm disciplināratbildības likumā (1180/Lp12);
6. Grozījumi likumā “Par policiju” (1181/Lp12)

- lūgt Saeimu minētajiem likumprojektiem noteikt priekšlikumu iesniegšanas termiņu otrajam lasījumam – vienu mēnesi.

*Sēde pabeigta 2018.gada 27.martā plkst. 10. 45.*

Komisijas priekšsēdētājs A.Latkovskis

Komisijas sekretārs K.Krēsliņš

Komisijas konsultante M.Markevica